नॉटी @40 : कमजोर स्क्रिप्ट  के कारण पिटी  
इस फिल्म में 40 साल के हैप्पी के किरदार में गोविंदा सीधा-साधा हैप्पी कुंवारा है। कभी लड़कियों के संपर्क में नहीं आया।
गोविंदा की नॉटी @40 भी रिलीज़ हुई। 40 साल के हैप्पी के किरदार में गोविंदा सीधा-साधा हैप्पी कुंवारा है। कभी लड़कियों के संपर्क में नहीं आया। मगर पिता और दोस्तों के उकसाने पर लड़की ढूंढने निकलता है। नाकामी मिलती है तो शादी तक कर लेता है लेकिन हैप्पी का कुंवारापन खत्म ही नहीं होता क्योंकि शादी बच्चों जैसे दिमाग वाली लड़की से हो जाती है।   नॉटी @ 40 का प्लॉट हॉलीवुड फिल्म 40 इयर ओल्ड वर्जिन से उठाया गया है। यही नहीं फिल्म शेखर सुमन और पद्मिनी कोल्हापुरे की फिल्म अनुभव के ट्रेक पर भी चलती है। गोविन्दा 40 साल के इस फ्रस्टेटेड किरदार में खूब जमते अगर उन्हें इतनी खटारा स्क्रिप्ट नहीं मिली होती। कई सीन्स और डायलॉग्स तो काफी चीप हैं। अफसोस कि बवंडर जैसी फिल्म बना चुके डायरेक्टर जग मूंदड़ा ने ऐसी लचर फिल्म बनाई। नॉटी @ 40 के लिए मेरी रेटिंग है 1 स्टार।